Liūtų tiltas

Liūtų tiltas – pėsčiųjų tiltas Radviliškio rajono savivaldybėje, Burbiškio dvaro sodybos pagrindinėje parko alėjoje, 100 m į rytus nuo pagrindinių rūmų. Tiltas laikomas ryškiu, įspūdingu įvažiavimo alėjos akcentu.Liūtų skulptūros inforadviliskis.lt Tai vienas iš daugelio kitų medinių ir mūrinių šio parko tiltelių, išsiskiriantis keturiomis baltų liūtų skulptūromis, pakeltomis ant aukštų postamentų.Liūtų tiltas Google Street View Liūtus sukūrė skulptorius Kazimieras Ulianskis. Jo keli kiti darbai dvaro parke išliko iki šių dienų, tarp jų ir 1912 m. pastatytas Lietuvos Didžiojo kunigaikščio Vytauto paminklas.Burbiškio dvaro istorijos muziejus daugyvenesmuziejus.lt
miniatiūra|200px|left|Tilto fragmentas su liūtais

Sovietmečiu dvaras buvo apleistas, sunyko neprižiūrimi takai, skulptūros, apgriuvo tilteliai, tarp jų ir Liūtų tiltas. Dabartinius laikus pasiekė nepažeista tvenkinių sistema, išsaugoti kai kurie paminklai, liūtų figūros. 1991 m. paminklosaugininko Egidijaus Prascevičiaus iniciatyva buvo įkurtas Daugyvenės kultūros istorijos muziejus-draustinis, kurio padaliniu tapo ir tvarkomas Burbiškio dvaras. 

Dvaro parke vandens telkiniai užima 3,5 hektaro, vanduo supa 15 salų, jungiamų 20 tiltelių. Pradėjus dvaro restauraciją buvo išlikęs tik vienas tiltelis – kiti atkurti pagal jo pavyzdį, taip pat pagal nuotraukas.Burbiškio paslaptis atskleidė fotografijos sekunde.lt

Buvusio medinio tilto vietoje buvo pastatytas arkinis mūrinis tiltas. Vandens kliūtis – apie 25 m pločio tvenkinio protaka. Ją kerta akmenimis sutvirtintas pylimas, kurio viduryje įrengta pusapskritė anga. Abipus arkos, ant šalitilčių po dvi pastatytos liūtų skulptūros. Liūtai pavaizduoti realistiškai, kūnais prigludę prie žemės, pakeltomis galvomis, pražiotais nasrais, sukomponuoti taip, kad viena pora žiūrėtų į vieną pusę (nuo tilto), o kiti du - į kitą pusę. Skulptūrinės grupės laiptuoti postamentai sujungti kabančiomis grandinėmis tarpusavyje ir su pylimo kraštinių betoninių stulpelių eilėmis. Statinys išraiškingo, lengvai išgaubto silueto. Monolitinio betono arką remia šoninės sienos, sumūrytos iš lauko riedulių. 

 Literatūra 

 Daugyvenės kultūros istorijos muziejaus – draustinio archyvas:
 Domanskienė, S. Buv. Burbiškio dvaro parkas. Darbo projektas. Parko mažųjų architektūros formų ir funkcinės įrangos darbo dokumentacija. Parko altana ir tiltas. 1996. Archyvas, f. RPT, ap. 22, b. 30.
 Taujanskas, B.; Balčiūnas, E. Burbiškio parko II dalies sutvarkymas. Tiltų ir patilčių sutvarkymo darbai. 1991. Archyvas, f. RPT, ap. 22, b. 18. 
 Veligor, J. Burbiškio dvaro parkas. Tilto restauracija. Architektūriniai – statybiniai sprendimai. Archyvas, f. RPT, ap. 22, b. 17.

 Šaltiniai 

 Nuorodos 

 Burbiškio Dvaras ir Kleboniškių Kaimas facebook.com

Kategorija:Radviliškio rajono tiltai
Kategorija:Lietuvos arkiniai tiltai
Kategorija:Lietuvos pėsčiųjų tiltai